Exqrch/javanese-Komodo-pixelgpt huggingface dataset:
Mira Parco mung kasedhiya ing warna ireng lan interior kanthi warna sing cerah, lan dituju kanggo para pembeli twentysomething
Model iki cepet adol lan kanggo musim panas edisi Parco kapindho (saiki kanthi interior sing cerah biru) teka, diikuti karo Mira Parco nomer telu ing wulan Februari 1989
Versi iki nampa mesin turbocharged lan papat roda
Sawise ngalami owah-owahan cilik liyane ing Oktober 1988, seri 50 PS Mira Sedan TR / CR turbocharged kanggo panggunaan penumpang uga kasedhiya - uga versi limang lawang
Edisi terbatas 500 Mira Sedan TR-XX Limited uga bisa didol.
Produksi Jepang saka seri L70 rampung nalika versi 660 cc L200 sing anyar dikembangake ing Maret 1990 minangka respon peraturan anyar kanggo kelas Kei
Iki uga nandhani pungkasan bagean divisi kasebut menyang Mira lan Cuore, nalika nameplate Cuore kasebut pensiun ing Jepang kanthi introduksi model anyar kasebut.
SARS-CoV-2 Virus corona anyar, dilambangake SARS-CoV-2 dening Organisasi Kesehatan Dunia (WHO) (Hanzi: 嚴重急性呼吸系統綜合症冠狀病毒2型) minangka anggota virus corona sing njalari infèksi ambegan
Virus iki pisanan ditepungi ing Wuhan, China lan nyebabaké wabah koronavirus 2019-2020 anyar
Virus iki uga ditepungi minangka virus corona wuhan (Hanzi: 武汉 冠状 病毒; Hanzi tradisional: 武漢 冠狀 病毒), lan virus pneumonia pasar sagara Wuhan.
Neuroblastoma Neuroblastoma ya iku sawijining jinis kanker sing ngrembaka saka neuroblast utawa sèl saraf sing durung mateng saka bocah cilik
Sèl saraf sing kuduné ngrembaka dadi sèl saraf malah dadi sèl tumor sing padhet
Neuroblastoma asring kadadeyan ing salah sawijining klanjer andrenal ing dhuwur ginjel utawa jaringan saraf balung mburi sing menthang saka gulu, dhadha, weteng nganti bangkèkan
Penyakit kanker iki kalebu lelara arang lan cepet nyebar ing organ liyané kaya ta sungsum balung, klanjer getih bening, balung, ati lan kulit
Akèh-akèhé lelara neuroblastoma kadadeyan tumrap bocah cilik sing umuré kurang saka 5 taun
Panyebab saka neuroblastoma ya iku sèl neuroblast sing kuduné ngewangun jaringan sistem saraf simpatik malah dadi sèl kanker
Saraf simpatik ya iku sistem saraf sing duwé ancas kanggo ngatur pakaryan organ awak ing njaba pepinginan kanthi cara ningkataké denyut jantung lan tekanan getih, ngerutaké pambuluh getih lan ngetokaké hormon
Owahing sèl iki ana awit saka janin nalika mbobot
Nalika janin wis mateng, neuroblast malih dadi sèl saraf
Sebageyan gedhé neuroblast mateng nalika bayi lair, masiyo sabageyan cilik neuroblast imatur bisa ditemokaké ing bayi lagi waé lair
Racaké kanker diwiwiti saka mutasi genetik sing mungkinaké sèl-sèl normal lan waras dadi tuwuh terus tanpa nanggepi sinyal kanggo mandheg
Sèl-sèl kanker kang tuwuh banjur ngrembaka tanpa pepinginan, saèngga tambahing sèl abnormal mujudaké massa utawa tumor
Ing gunggung 1%-2% kasus neuroblastoma disebabaké faktor genentik lan panandhang bocah lanang luwih akèh tinimbang panandhang saka bocah wadon
Pratandha wiwitan kena neuroblastoma iki bisa manèka werna
Gumantung ana ing ngendi pèrangan awak sing lara lan sepira amba tuwuhing sèl
Pratandha wiwitan saka sèl neuroblastoma ya iku: Menawa nglakoni pratandha ing dhuwur, gagé-gagé temoni dhokter
Sakwisé iku dhokter bakal mrèksa kaya ta: Fase
Ngrembakaning neuroblastoma dipara dadi 4 stadiyum ya iku: Setadiyum 1
Kanker isih manggon ing sak panggonan lan durung nyebar ing pérangan awak liya
Sèl kanker iki isih bisa diilangi kanthi cara oprasi
Kanker durung nyebar lan isish mapan ing sak panggon
Ananging ing fasé iki angèl diilangaké kanthi cara operasi
Ana ing fase iki kanker sansaya gedhe wujudé lan ora bisa diilangi kanthi oprasi amarga wis gedhe
Kanker wis njalar ing organ lan pèrangan awak liyané, Tamba
Pangobatan digayutaké karo setadiyum neuroblastoma.
Pamenging gendul plastik Pamenging gendul plastik ya iku upaya kanggo wujudaké Indonesia Bersih kang dianaké déning Kementerian Lingkungan Hidup lan Kehutanan kanggo ngetrepaké aturan nasional babagan ngolah uwuh
Upaya iki dianakaké nalika 21 Fèbruari 2019
Ancas rèngrèngan iki kanggo ngurangi uwuh plastik ing masarakat
Aturan iki diwiwiti ing sawnèh yeyasan lan kantor dhinas ing Indonésia, kaya ta kutha Banjarmasin, kutha Balikpapan, kutha Bogor, Kabupatèn Florès Wétan, Provinsi Bali, Kamentrian Lingkungan Hidup lan Kautanan, lan Kamentrian Risèt, Tèknologi, lan Pawiyatan Luhur Rèpublik Indonesia
Ing taun 2015, salah sawijining profesor saka Universitas Georgia, Dr
Jennna Jambeck, babar jurnal élmiah nyebutaké Indonésia minangka nyumbang uwuh plastik menyang sagara gedhé dhéwé kaloro ing donya
Dhasar ukum kanggo ngecaké kagiyatan iki nganggo Undhang-undhang nomor 18 tahun 2018, ya iku njlèntrèhaké babagan kanggo ngemunah uwuh
Ing undhang-undhang iku dijlèntrèhaké menawa kagiyatan ngemunah uwuh dumadi saka ngurangi gunggungé uwuh, nambahi labèl kanggo ngemunah uwuh, milah sampah
Bupati Florès Wétan, Nusa Tenggara Wétan ngetokaké aturan lumantar Peraturan Bupati (Perbup) No
043/2019 kang njlèntrèhaké babagan ngurangi nggunakaké produk kang bahané plastik
Perbup iki duwéni ancas njaga lestariné fungsi lingkungan, njamin kasehatan, njamin kaslametan, njamin kauripan masarakat saka anceman pancemaran lan utawa karusakan lingkungan saka nggunakaké produk bahan plastik ing padinan
Saliyané iku, ancas saka aturan iki ya iku njamin perlindhungan hak marang lingkungan hayati kang apik lan séhat marang masarakat
Jinis gendul kang dipenging
Salah sawijing gendul plastik kang dipenging ya iku digawé saka PET (Polyethylene Terephthalate)
Bahan iki lumrahé kanggo gawé wadhah kanggo panganan lan ombé
Arep kabèh gendul banyu mineral kagawé saka PET
Alesan gendul plastik kagawé saka PET ya iku praktis lan kejaga karesikané ("higienis")
Menawa gendul PET digunakaké terus-terusan nyebabaké partikel saka plastik melu kaombé lan baktèri gampang ngrembaka
Mula diprayogakaké gendul plastik dinggo namung pisan, lan diolah manèh (daur ulang)
Kagiyatan kanggo nyengkuyung tumindaké rèngrèngan iki kaya ta: Tanggapan
Aturan iki nemoni sawenèh tanggapan
"Forum Lintas Asosiasi Industri dan Penggunaan Plastik" (FLAIPP) njelèntrèhaké menawa aturan iki ora nuju marang sasaran, mula nyebabaké kagangguné kerja ing indhustri, papan pagawéyan, lan asilé negara
Wakil saka Asosiasi Pengusaha Indonésia (Apindo), Rachmat Hidayat njlèntrèhaké menawa ing indhustri panganan, ombénan, farmasi, lenga, lan kimiya ora bisa dipisahké saka wadhah ("kemasan")
Menawa "kemasan" dipenging, mula nyebabaké dhistribusi prodhuk-produk iku kaganggu
Diprayogakaké menawa prodhuk-prodhuk iku luwih apik diawasi déning lembaga utawa dhinas dhéwé-dhéwé
Contoné prodhuk panganan, ombénan, lan farmasi diawasi déning BPOM (Badan Pengawas Obat dan Minuman) lan Kementrian Kesehatan
Saliyané iku, prodhuk pèstisida uga diawasi déning Kementrian Lingkungan Hidup lan Kesehatan
Diprayogakaké ngemunah sistem sampah ketimbang menging sampah plastik.
Asil panalitèn saka Kementrian Lingkungan Hidup dan Kehutanan (KLHK), Institut Teknologi Bandung (ITB), lan Solid Waste Indonesia (SWI) nerangaké marang anggo-manèh (daur ulang) prodhuk plastik, Indonésia wis ngecakaké 62% anggo-manèh botol plastik, saliyané iku Amérikah Sarékat 29% lan rata-rata Éropa 48%
Menawa program pamenging iki terus ditindakaké nyebabaké mudhuné ékonomi Indonésia, amarga indhustri anggo-manèh plastik iku nyumbang arep 20% marang Prodhuk Dhomèstik Dudu Migas
Menawa indhustri iki kaganggu, nyebabaké lapangan pagawéyan dadi kaganggu
Miturut Institute for Development of Economics and Finance (Indef) dan BPS 2015, mudhuné indhustri panganan lan ombénan 1,76% nyebabaké mudhuné asil negara Rp 6,79 triliun
Pakar Polimer saka ITB, Dr
Ahmad Zainal Abidin ing acara wawanrembug "Potensi dan Pengelolaan Sampah Plastik" kang diadani déning Komunitas Plastik Untuk Kebaikan (KPUK) ing Jakarta 19 Novèmber 2019, ngomong menawa pamenging gendul plastik iku aturan kang klèru
Alesané amarga bisa ngilangaké potènsi ékonomi kang gedhé banget, matèni indhustri botol, lan ngilangaké papan pagawéyan yutanan wong
Mupangat ékonomi saka gendul PET bisa diolah manèh nganti ping 50, mula bisa ngirit bahan baku kanggo gawé gendul plastik
Gendul PET iku bisa diolah dadi 100 persèn dadi barang kang duwé aji, mula perlu ora wigati menawa anané pamenging utawa ngwatesi gendul plastik
Apa sing dijlèntrèhaké Ahmad Zainal Abidin iku disengkuyung déning Pris Poly Lengkong, Ketua "Ikatan Pemulung Indonesia" (IPI), ya iku ajiné sacara dodolan lan ékonomi saka gendul PET dhuwur
Akèh wong kang kabiyantu amarga ngemunah gendul plastik
Pamaréntah Indonésia nduwéni tékad kanggo ngurangi uwuh plastik menyang sagara 70 persèn ing taun 2025, mula ngemunah uwuh plastik kanthi anggo manèh ("daur ulang)" dadi salah sawijining cara kang wigati kanggo ngurangi uwuh plastik
Salah sawijining cara sing kudu dikembangaké yaiku ngtrepaké sistem kemunah "Circular Economy" (ékonomi kanthi muter)
Sistem kemunah iki kaya gawé siklus gunakaké plastik tanpa wusanani ing papan pangumpulan sampah, nanging bisa dibalèkké ing wujud liyané kaya ta bahan anggo manèh, listrik, bahan bakar, lan nafta
Saka acara iku diancaské supaya uwuh plastik ora mung ditumpuk dadi uwuh, nanging dadi barang kang duwé aji kang luwih
Saliyané iku, Dhirèktur Amnesty International Indonesia, Usman Hamid, ora sarujuk menawa pamenging gendul plastik digayutaké marang mlanggar hak asasi wong mayeng lan para pegawé "daur ulang" kanggo éntuk urip sing apaik
Nurut panemuné aturan pamenging kanggo uwuh plastik iku kuwajiban negara kanggo njamin hak lingkungan hayati supaya luwih apik lan séhat
Dhuwur orané asil korporasi iku perbawané faktor munggah mudhuné pasar, mula samubarang iku dudu pérangan saka hak asasi manungsa kang kudu dijamin negara
Nurut Ni Wayan Ani Yulinda, salah sawijining pangyasa PlasticDetox Bali lan Manajer ing Yeyasan Gelombang Udara Segar Bali.njlèntrèhaké menawa supermarket, restoran, toko cilik lan toko gedé ora nganggo wadhah krèsèk wiwit sadurungé aturan iku ditindakaké lan wiwit nyedhiani kriya lokal kaya ta kranjang, sedhotan pring, lan godhong gedhang kanggo bungkus panganan
Amarga kaya pasisir Kuta akèh uwuh-uwuh kang ora nggoné panggoné.
Bahan bakar hayati Bahan bakar hayati yaiku sawijiing bahan bakar kang asalé saka biomassa, kaya ta kèwan lan tetuwuhan
Tèknologi kanggo ngasilaké bahan bakar iki luwih modhérn saka bahan bakar lenga bumi
Mulané biomassa yaiku saka kayu waé, nanging amarga ngrembakané élmu, biomassa yaiku bahan biologis kang bisa ngasilaké bahan bakar
Rembakané biomassa kanggo ngasilaké ènergi rikat lan kondhang, lan bahan bakar kang diasilaké kalebu ing ènergi kang bisa dianyari
Ing perangan iki diwedharaké sawenèh jinisé bahan bakar hayati, kaya ta: Biodiesel
Biodiesel yaiku bahan bakar kang awujud alkil èster kang saka réaksi asem lemak ranté dawa
Biyasané biodiesel iki digawé saka lenga nabati utawa lemak kéwan
Cara gawé biodiesel iki yaiku nganggo prosès rèaksi transèsterifikasi saka metanol lan asem lemak bébas
Bates dhuwur asem lemak bébas (FFA, "free fatty acid)" ing lenga kang kang digunakaké yaiku kurang saka 5 mg KOH/g bahan
Menawa luwih saka batesan iku bisa nyebabaké réaksi liyané kaya ta saponifikasi (réaksi kang asilé awujud sabun), kang bisa ganggu prosès
Diesel alam sacara kimiya duwéni anasir kang arep padha karo diesel saklumrahé
Diesel alam béda karo biodiesel amarga diesel alam ora duwéni kandhutan mono-alkil èster, lan sakloroné duwéni sipat fisik lan ciri-ciri kang béda (ASTM D6751 and EN 14214)
Diesel alam diproduksi kanthi prosès gasifikasi, pirolisis, "hydrotreating", lan bioprosès
Bahan kang ngasilaké diesel alam bisa saka lemak lan biomassa sèlulosa (kaya ta uwuh tetuwuhan, biomassa kayu, lan tetuwuhan palawija)
Biodiesel alam iki cocok kanggo bahan bakar kendharaan lan mesin
Bioèter yaiku sawijining zat kang diasilaké réaksi antara bioétanol lan olefin
Bioéter yaiku bahan bakar kang duwéni angka oktan kang dhuwur
Kaunggulan bahan bakar iki yaiku ngunggahké unjuk kerja mesin lan ngurangi émisi gas
Bahan kang bisa gawé bioéter yaiku buwah bit lan gandum
Bahan bakar saka lenga goreng diolah kanthi cara hidrogènasi lan wujudé memper kaya diesel
Asil saka proès iki ngasilaké bahan bakar kang duwéni hidrokarbon ranté lurus, mula angka sètané dhuwur, zat aromatiké lan sulfuré sithik, lan kandhutan oksigèné uga sithik
Asil saka prosès iku banjur dicampu ing disel
Kaunggulan bahan bakar iki yaiku duwéni kerja kang apik ing suhu ing asor, ora ana masalah stabilitas panyimpenan, lan ora ana susceptibilttas marang mikroba
Syngas utawa disebut "synthetic natural gas" yaiku gas bahan bakar kang kandhutané gas hidrogèn, karbonmonoksida, lan kadhangkala karbondiokasida lan mètana
Prosès kanggo ngasilaké gas iki kanthi cara gasifikasi, pirolisis, lan oksidasi.
Bahan kanggo ngasilaké syngas yaiku bisa saka batu bara, biomassa, lan gas alam
Prosès gasifikasi biomassa nganggo katalis bisa ngasilaké syngas ping 10 nganti 100 luwih cepet saka prosès syngas kang tanpa katalis
Prosès dhékomposisi biomassa kang ngandut karbon lan hidrogèn dipecah dadi gas karbokmonoksida lan gas hidrogèn kanthi konvèrsi 99% tanpa anané panas kang dilebokaké
Prosès kasebut disebut okasidasi pérangan katalitik, kang wèktu ninggal ing réaktor kang rikat, udakara milidhétik lan ora ngasilaké char (karbon kang padhét) ing katalis
Bahan kang dilebokaké kanggo prosès gasifikasi bisa garing utawa teles
Biogas yaiku gas kang diasilaké saka fèrmentasi telèk ternak, contoné sapi, kebo, babi, wedhus, pitik ing jeroné ruwangan kang disebu digèster
Komponèn baku biogas yaiku gas mètana
Prosès biogas bisa aérob lan anaérob
Wiwitané telèk dikumpulaké ing tangki kang katutup (tanpa hawa)
Ing tangki telèk mau dipangan lan diolah karo baktèri dadi gas mètana lan liya-liyané
Asil gas mau disimpen ana ing digèster, banjur disalurké nganggo pipa dinggo nyukupi ènergi ing bebrayan
Bioétanol yaiku étanol utawa jinis alkohol kang diasilaké kanthi cara fèrmentasi biomassa kang dibiyantu nganggo mikroorganisme
Bioétanol bisa diasilaké kanthi manéka kandhutan, menawa kandhutané 90-94% bisa disebut bioétanol tataran indhustri lan menawa kandhutané 94-99,5% bisa disebut bioétanol tataran nétral
Lumrahé bioétanol dinggo campuran ombèn-ombèn, nanging kang duwé kandhutan bioétanol kang dhuwur kanggo gawé bahan bakar
Dhéwan Standharisasi Nasional (DSN) netepaké Standhar Nasional Indonésia (SNI) kanggo bioétanol yaiku SNI DT 27-0001-2006 kanggo bioétanol dhénaturasi lan SNI-06-3565-1994 kanggo alkohol teknis kang dumadi saka Alkohol Prima Super, Alkohol Prima I lan Alkohol Prima II
Alkohol Prima Super duwéni kandhutan akèh dhéwé yaiku 96,8% lan sithik dhéwé 96,3%, nanging Prima I lan Prima II duwéni sithik dhéwé 96,1% dan 95,0%
Prosès ngolah biomassa dadi bioétanol lumantar sawenèh langkah yaiku prosès hidrolisis pati dadi glukosa, prosès fèrmentasi kanggo ngolah gula dadi bioétanol lan karbondiokasida, prosès suling kanggo misahké bioétanol lan banyu, lan prosès déshidrasi kanggo ngilangké banyu
Biomassa kang bisa dadi sumber bioétanol yaiku samubarang kang ngandhut kabohidrat utawa pathi kang akèh, kaya ta pohung, téla, jagung, lan tebu
Bahan bakar padhet iku awujud areng, kayu, lan sakpadhané
Tèknologi bahan bakar hayati, saya suwé saya ngrembaka
Mula para panaliti ngupaya supaya bahan bakar iki bisa dinggo ing sawenèh babagan ing kauripan
Tèknologi-tèknologi iku kaperang ing sawwenèh generasi
Generasi-generasi iku kaya ta: Generasi kapisan
Bahan bakar hayati generasi kapisan yaiku bahan bakar kang asalé saka wit-witan panganan kang ditandur ana lemah garapan
Tanduran-tanduran iku banjur diolah lan dijupuk sariné kanggo gawé étanol
Prosès kang digunakaké yaiku transesterifikasi, fermentasi nganggo jamur utawa ragi, lenga saka tanduran dicampur nganggo lenga saka fosil, lan nganggo lenga saka tanduran iku.
Generasi kaloro yaiku bahan bakar hayati digawé saka tanduran kang dudu bahan pangan utawa sisa saka tanduran ing lemah dudu garapan
Tanduran kang didadekaké sumber bahan bakar iki lumrahe jarak
Tèknologi kang digunakaké ing generasi iki yaiku gasifikasi
Perusahaan kang gunakaké tèknologi kaya ta Fischer-Tropsch, Coskata, Rentech, Lignol, POET, BP Biofuels, DuPont Danisco, Verenium, Mascoma, Gevo, KL Energy, Virent, Qteros, Cobalt Technologies, Range Fuels, ZeaChem lan BlueFire ethanol
Kaunggulan saka generasi iki yaiku akèh daérah kang bisa ngecaké, sumber biomassa luwih akèh, lan kontrovèrsi luwih sithik
Karugian saka generasi iki yaiku gedhéné beaya kanggo modhal lan proses ngembangaké wit jarak kang ora gampang
Generaasi katelu bahan bakar digawé tanduran saka lemah kang ora subur
Kanggo ngasilaké bahan bakar nganggo tèknologi kang sinambungan marang tèknologi liyané
Ing prosès iki dibutuhaké langkah ngremukaké boimassa
Salah siji sumber bahan bakar kang kagawé yaiku saka ganggang ("algae")
Perusahaan kang gawé bahan bakar saka ganggang kaya ta Solazyme, Solix, Sapphire Energy
Kaunggulan saka generasi iki yaiku ganggang bisa tansah ditandur nanging kudu ana karbondioksida lan banyu
Saliyané iku kontrovèrsi cara iki luwih sithik
Nanging, karugian saka generasi iki yaiku anané béaya modhal kang gedhé, prosès ngembangaké alga kang ora gampang (cyanobacteria), lan isih angèl tèknologi iki ditrepaké nalika wiwitan
Generasi kapapat yaiku bahan bakar hayati kang saka tetanduran saka lemah kang ora subur, nanging ora butuh langkah kanggo ngremukaké biomassa
Perusahaan kang nggunakaké generasi iki yaiku Amyris, LS9, Joule Unlimited, Algenol, lan Naturally Scientific
Sakliyané iku, bahan bakar iki bisa kanggo listrik
Sumber tanduran bahan bakar iki bisa ditandur nalika cukup banyu lan karbondioksida
Kaunggulan iki luwih ora kontroversial lan nyengkuyung anggoné lingkungan
Béaya modhal kanggo prosès iki gedhé, lan supaya ngasilaké bahan bakar kanthi kandhutan kang gedhé nganggo mikroba
Panalitèn kang tembé ditindakaké
Panalitèn ing bahan bakar hayati akèh banget
Salah sijiné yaiku ngembangaké bahan bakar saka jarak ("Jathropa curcas")
Wiji saka jarak dijupuk banjur diolah dadi lenga kang bisa dadi bahan bakar
Panalitèn iki bahas kaya ta carané ngunggahké asilé minyak, ngrembakaké élmu lemah kanggo nandur, carané nandur, lan gènètika jarak.
Pagawéyan ijo Pagawéyan ijo ya iku sawijining pagawéyan kang ancasé kanggo njaga lingkungan, pagawéyan iku ing babagan padatan kaya ta manufaktur, konstruksi, lan babagan modhèrn kaya ta ènèrgi kang bisa dianyari ("renewable ènèrgy") lan èfisiènsi ènèrgi
Miturut Organisasi Buruh Internasional (ILO) pagawéyan ijo dumadi saka: Jinis pagawéyan
Pratélan iki ora komplit, nanging nyebutaké sawenèh pagawéyan kang preduli marang lingkungan kang lumrahé ditemoni lan kang rikat dhéwé rembakané: Juru tani ing bebrayan kutha ("urban")
Juru tani ing bebrayan kutha lumrahé nandur tetuwuhan ana ing payon
Saka kagiyatan iku ngirit marang sawenèh babagan kaya ta pèstisida, bahan bakar, lan transportasi anggoné kirim asil panèn menyang kutha
Menawa nandur tetuwuhan ing payon bisa dadi isolasi anggoné ilangé ènèrgi, ngunggahké kwalitas hawa, lan nambahi papan wisata
Tèknisi kwalitas banyu duwé jejibahan kanggo ngunggahké kwalitas banyu supaya aman lan resik
Conto jejibahan kang ditindaké ya iku, sawijining Departemèn Banyu lan Ènèrgi ing Los Angeles kang nyuntak telung yuta poliètilèn ing Reservoir Ivanhoeing mangsa panas 2008
Ing reservoir iku duwéni kandhutan baktèri lan bromida, zat kang ora dikarepké kang duwéni sipat karsinogènik ing banyu kang gunggungé 58 yuta galon (220 yuta liter)
Transportasi ya iku sawijining babagan liyané ngenani pagawéyan ijo
Indhustri otomotif ya iku sawijing indhustri kang diperintah supaya nggunakaké bahan bakar luwih sithik lan ngetokaké polusi kang uga luwih sithik
Ing Amérikah, transportasi nggunakaké bahan bakar udakara loro per teluné, lan ngasilaké sepertelu saka gunggung gas buwang
Mobil listrik ya iku sawijining solusi kanggo ngurangi kadadéan iku
Mobil listrik uga bisa ngasilaké émisi kang luwih aman lan luwih resik
Ing Amérikah Sarékat loro saka telu kertas di-"recycle," lan liyané dibuwang ing papan pambuangan pungkasan
Miturut Agènsi Parlindhungan Lingkungan ing Amérikah Sarékat luwih saka seperteluné bahan mentah kertas ya iku saka kertas bekas kang diolah
Pagawéyan iki duwéni pasumbang kang gedhé marang pagawéyan ijo
Miturut EPA statistik, "recycle" sakton kertas bekas bisa ngirit ènèrgi ing pamohan Amérika kang suwéné setengah taun, ngirit banyu 7.000 galon (26.500 litèr), lan ngurangi gas omah kaca kang gunggungé sakmètrik ton ekivalèn karbon
Urip ing jaman saiki, diperlukaké urip kang bisa sinambungan lan ékonomi kang luwih aman lingkungan
Mula dibutuhaké pegawé kang profésional kanggo ngawasi lan nganalisis akibat kang ditampa déning manungsa lan lingkungan lan sumber daya alam supaya bisa sinambungan lan ora cures
Salah sawijing conto pagawéyan iki ya iku élmuwan kang nyelem ing The Great Barrier Reef , Ostrali kanggo ngukur tataran uyah banjur diteliti
Saka asil iku dianalisis akibaté marang lingkungan lan panyebabé
Tèknisi sel srengéngé duwéni jejibahan kanggo masang lan mbenakké sèl srengéngé
Miturut Komisi Éropah, prodhuksi sèl srengéngé lan sistem fotovaltik munggah ping pindho saka 10 taun kepungkur.
Regané sèl srengéngé saya murah lan duwéni éfisiènsi kang luwih gedhé
Led Jèrman duwéni pegawé udakara cacah 40.000 kanggo ngurusi babagan sèl srengéngé
Perusahaan iku uga ngasilaké udakara 30 persèn tenaga fotovaltik ing donya
Pangguna sèl srengéngé kang gedhé dhéwé ang ing Jepang lan Amérikah Sarékat
Ing negara kang lagi bangun, panggunané uga saya akèh kanggo disalurké menyang papan ing padhésan lan mlarat
Ombak iku salah siji sumber ènèrgi kang bisa dianyari
Ombak ing sagara duwéni potènsi ènèrgi kang gedhé, nanging isih indhustriné isih cilik
Sagara obah kanthi terus-terusan lan nyebabaké anané solah
Salah sawijing piranti kang bisa nangkep anané solah iki ya iku generator Pelamis P2 kang bisa ngowahi soalhé ombak dadi sumber tenaga
Ing sasi Novèmber 2011, rig kang dawané 590 feet (180 mèter) kanthi bobot 1.390 ton manggon ing Hoy, Kapuloan Orkney Skotlandia dikukuhahké piranti sagara komèrsil kapisan kang bisa ngasilaké ènèrgi ing tengahé sagara
Piranti iki ngasilaké 750 kW lan bisa nyukupi listrik ing 500 omah
Piranti iki dumadi saka 5 tabung kang digayutaké marang sambungan kang lentur ing rong arah
Ombak nekuk sapérangan tabung kang karendem ing sambungan iki
Tabung iki isiné tabung hidrolik kanggo nahan soalhé ombak lan mompa banyu menyang akumulator sing duwéni tekanan kanggo ngasilaké listrik
Listrik iku banjur dikirimké menyang dharatan nganggo kabel kang manggon ing sagara
Administrasi Informasi Ènèrgi Amérikah Sarékat wedharaké ing taun 2010 ènèrgi angin tuwuh kathi rikat
Saka 28 nganti 60 persèn tuwuhé saben taun
Mula saka tuwuhé ènèrgi angin bisa nyumbang 2,3 persèn saka gunggung ènèrgi nasional
Asosiasi Ènèrgi Angin Éropah nglapuraké 6,3 persèn ènèrgi negara Uni Éropah saka ènèrgi angin ing taun 2011
Para panyengkuyung ènèrgi angin duwé kapitayan menawa indhustri iki ngrembaka dadi indhustri kang gedhé, udakara satelon saka donya ing taun 2050
Pagawé bahan bakar hayati
Undhang-undhang Kamardikan lan Kaamanan Ènèrgi ing taun 2007 wedharaké amanat menawa bahan bakar kang bisa dianyari kudu saya akèh saka 9 miliyar galon (34 milyar liter) bahan bakar motor Amérikah Sarékating taun 2008 dadi 36 miliyar galon (136 miliyar liter) ing taun 2022
Aturan iki nyebabaké tuwuhé pegawé bahan bakar hayati
Pagawéyan-pagawéyan kang tuwuh kaya ta konstruksi lan operasi pabrik étanol lan bahan bakar hayati, prodhuksi bahan mentah, lan ngyasa rencana pangiriman
Miturut Biro Statistik Tenaga Kerja Amérikah Sarékat, ana 10 pagawéyan kang nglibatké lingkungan lan nglestarèkaké sumber daya alam
Ing sawenèh pagawéyan kang duwéni upah luwih ping pindho saka upah rata-rata.
Élmuwan atmosfer lan angkasa duwéni upah gedhé dhéwé ya iku USD 94.110
Sepuluh pagawéyan ijo ing Aérikah Sarékat antarané élmuwan atmosfer lan angkasa, insinyur lingkungan, juru hidrologi, élmuwan lan juru lingkungan, élmuwan lemah lan tetuwuhan, élmuwan njaga ékosistem, tèknisi lan insinyur lingkungan, tèknisi alas lan njaga ékosistem, tèknisi élmuwan alas lan njaga ékosistem, lan tèknisi alas lan njaga ékosistem
Nalika anané krisis OPEC ing taun 1973-1974, 99% ènèrgi ing Jepang kalebu gumantung saka impor
Nanging saiki, listrik ing Jepang dirembakaaké nggunakaké tenaga srengéngé
Béaya ènèrgi saka srengéngé lan batu bara cukup undha-undhi
Ing tataran donya indhustri panèl srengéngé Jepang nguwasani 26% pasar global